**Š K O L S K Ý P O R I A D O K  MATERSKEJ ŠKOLY**– [www.msmajernikova.sk](http://www.msmajernikova.sk)

- materská škola je v prevádzke v pracovných dňoch od 6.30 h. do 17.00 h.

* v čase letných prázdnin je prevádzka materskej školy prerušená z hygienických dôvodov najmenej na 3 týždne

- deti sa do materskej školy prijímajú k začiatku školského roka v mesiaci

 máj alebo v priebehu školského roka, pokiaľ je voľná kapacita MŠ

* Informovaný súhlas o pokračovaní v povinnom predprimárnom vzdelávaní odovzdá rodič riaditeľke MŠ spravidla do 30.apríla
* rodič privádza dieťa do materskej školy spravidla do 8.00 h. a prevezme ho spravidla po 15.00 h.
* prevzatie dieťaťa môže pedagogický zamestnanec odmietnuť, ak zistí,že jeho zdravotný stav nie je vhodný na prijatie do materskej školy – § 7 ods.7 vyhl.MŠ SR č 306/2008 po vykonaní ranného filtra
* neprítomnosť dieťaťa a odhlásenie zo stravy oznámi rodič vopred, najneskôr do 8.00 h. v deň neprítomnosti dieťaťa osobne alebo telefonicky na číslach 02/70711571, 02/70711570 alebo na tel.č.0910 167 943. Ak sa tak nestane, uhrádza rodič plnú stravnú jednotku, ktorú dieťa obvykle odoberá. Najneskôr do 14 pracovných dní od začiatku neprítomnosti dieťaťa oznámi rodič riaditeľke MŠ dôvod a predpokladaný čas neprítomnosti jeho dieťaťa
* na čiastočnú úhradu výdavkov materskej školy prispieva rodič alebo iná osoba , ktorá má voči dieťaťu vyživovaciu povinnosť príspevkom vo výške **30,- eur** mesačne, poplatok sa uhrádza **vždy do 14. v mesiaci !!!**

- poplatok je potrebné zaplatiť do určeného termínu bankovým prevodom

 na **IBAN SK8556000000001804148021,** od poplatku sú oslobodené deti

 5-ročné, ktoré plnia povinné predprimárne vzdelávanie v MŠ. Pri platbe cez

 IB do poznámky uviesť meno dieťaťa a triedu, ktorú navštevuje

* poplatok za stravu  **1,54 eur + 0,50 eur** na réžiu ŠJa **1,28 eur** bez olovrantu + réžia/ na deň je rodič povinný uhradiť mesačne vopred do 30. dňa v mesiaci . V prípade neuhradenia stravného do uvedeného termínu, vedúca ŠJ/ riaditeľka MŠ písomne upozorní rodiča o povinnosti zaplatiť úhradu do 5 dní. Po tomto termíne na základe písomného upozornenia, môže riaditeľka ukončiť dochádzku dieťaťa do MŠ – stravné má iný účet ako školné, takže ho je potrebné uhradiť na **IBAN SK05 5600 0000 0018 0414 1022 !**
* ak je neprítomnosť dieťaťa dlhšia ako 30 po sebe nasledujúcich kalendárnych dní, rodič písomne oznámi dôvod a trvanie neprítomnosti dieťaťa riaditeľke MŠ. Žiadosť o prerušenie dochádzky ( netýka sa detí, ktoré plnia povinné predprimárne vzdelávanie) môže doložiť lekárskym potvrdením alebo žiadosťou z rodinných dôvodov, kedy mu riaditeľka môže odpustiť príspevok stanovený MŠVVaŠ SR a VZN 1/2019 MČ BA- KV = 30,- eur mesačne, ktorý uhrádza rodič za každé dieťa.
* rodič taktiež uhrádza príspevok do fondu OZRMŠ IBAN **SK45 6500 0000 0000 2030 4263**– výška príspevku od 1.9.2021 5**0,-eur**/školský rok, tento príspevok slúži na zakúpenie hračiek, výtvarného materiálu, na úhradu akcií na MŠ, učebných pomôcok, darčekov k MDD a na Mikuláša, všeobecného materiálu a pod., vyúčtovanie je rodičom k dispozícii v každej šatni v mediaci september.
* ak rodič **závažným spôsobom opakovane poruší Školský poriadok materskej školy /** napr. 3x neskorý príchod po dieťa , t.z. po 17,00 h./, riaditeľka MŠ po predchádzajúcom písomnom upozornení , môže rozhodnúť o **ukončení** dochádzky dieťaťa do materskej školy podľa § 5 ods.4 písm.e), Vyhlášky MŠ SR č.306/2008 o MŠ
* konzultačné hodiny riaditeľky MŠ – vždy v pondelok od 11,00 h. – do 11,30 h., možnosť dohodnúťsi iný termín ,tel.č. 0940 637 701 alebo 02/707 11 570 - využívať v prípade prerušenia dochádzky dieťaťa alebo ukončenia dochádzky, pri prijatí dieťaťa do MŠ počas školského roku, otázok ohľadom organizácie našej MŠ a pod. alebo e-mailom na **ms.majernikova11@karlovaves.sk**
* poverenie staršieho dieťaťa /nie mladšieho ako 10 rokov/,starého rodiča a pod. na preberanie dieťaťa z MŠ – formou tlačiva, ktoré obdrží rodič v triede na začiatku šk. roku alebo si ho stiahne z našej webovej stránky
* v pondelok prináša rodič dieťaťu čistú pyžamu a detský uteráčik (45x30cm a podobne), počas epidemiologických opatrení sa uteráčik nenosí
* možnosť prispieť **2% z daní** a sponzorskými finančnými darmi (\*OZRMŠ

 Občianske združenie rodičov pri MŠ Majerníkova 11

 IBAN - **SK45 6500 0000 0000 2030 4263**

* adaptačný pobyt dieťaťa dohodne rodič s triednou učiteľkou pri nástupe do MŠ, vypíše si tlačivo, ktoré nájde na našej webovej stránke v sekcii „Tlačivá na stiahnutie“ ( v prvý deň nástupu d. môže rodič pobudnúť s dieťaťom krátky čas v priestoroch materskej školy a priniesť mu jeho obľúbenú hračku z domu)
* v prípade alergií dieťaťa, je rodič povinný oznámiť túto skutočnosť riaditeľke MŠ, vedúcej ŠJ a tr. učiteľke, pričom doloží **originál** **zdravotného potvrdenia od odborného lekára**  (alergológa, gastroenterológa…), nie obvodného lekára!
* schádzanie a spájanie sa detí bude upresnené v mesiaci september – oznam v šatniach tried a pri jednotlivých vstupech do budovy MŠ
* celoročne sledovať oznamy pre rodičov s dôležitými informáciami v šatniach jednotlivých tried, na webovej stránke [www.msmajernikova.sk](http://www.msmajernikova.sk) a na facebooku <https://www.facebook.com/ms.majernikova11> , kde si rodič môže zvoliť sledovanie tejto stránky a v prípade uverejnenia noviniek, mu prídu notifikácie (upozornenia) na nový oznam
* v prípade vyzdvihnutia dieťaťa rodičom zo školského dvora, rodič/zákonný zástupca odchádza z bezpečnostných a organizačných dôvodov z dvora !!
* v čase od 06,00 – do 16,00 h. neparkovať pred budovou MŠ (viď. zvislá dopravná značka s dodatkovou tabuľou umiestnená pred budovou MŠ)
* v prípade akýchkoľvek otázok neváhajte kontaktovať riaditeľku MŠ, najlepšie telefonicky na č. 0940 637 701, 02/707 11 570, 0908580505
* pri nástupe do MŠ – detský uteráčik, prezúvky, pohár z umelej hmoty, pyžamu (v prípade celodenného pobytu v MŠ), náhradné oblečenie
* POČAS SPRÍSNENÝCH EPIDEMIOLOGICKÝCH OPATRENÍ SA DETSKÉ UTERÁČIKY, POHÁRIKY NA PITNÝ REŽIM , HRAČKY Z DOMU A VANKÚŠIKY PRE DETI **NENOSIA !!!**
* VSTUP RODIČOV/ZÁKONNÝCH ZÁSTUPCOV DO BUDOVY MŠ JE MOŽNÝ LEN V RÚŠKACH/RESPIRÁTOROCH (NA ZÁKLADE NARIADENÍ ÚVZ) !!
* RODIČ MÔŽE POBUDNÚŤ V ŠATNI MAXIMÁLNE PO DOBU 10 MINÚT
* OSTATNÉ INFORMÁCIE OHĽADOM SPRÍSNENÝCH EPIDEMIOLOGICKÝCH OPATRENÍ SÚ UVEDENÉ V DODATKU ŠKOLSKÉHO PORIADKU NA NAŠEJ WEBOVEJ STRÁNKE A V KAŽDEJ ŠATNI
* RODIČ PODPISOM POTVRDÍ OBOZNÁMENIE SA SO ŠKOLSKÝM PORIADKOM
* Po 3 dňoch neprítomnosti dieťaťa v MŠ, je rodič povinný vyplať tlačivo o bezinfekčnosti prostredia, z ktorého dieťa prichádza (tlačivo bude na našej webovej stránke aktualizované na základe informácií MŠVVaŠ SR v najbližších dňoch).

**POVINNÉ PREDPRIMÁRNE VZDELÁVANIE**

* od 1.9.2021 bude absolvovanie predprimárneho vzdelávania v materskej škole povinné pre všetky deti, ktoré dosiahnu 5 rokov veku do 31. 08. 2021.
* povinné predprimárne vzdelávanie v materskej škole trvá jeden školský rok. Ak dieťa po dovŕšení šiesteho roka veku nedosiahlo školskú spôsobilosť, riaditeľ materskej školy rozhodne o pokračovaní plnenia povinného predprimárneho vzdelávania v materskej škole na základe písomného súhlasu príslušného zariadenia výchovného poradenstva a prevencie, písomného súhlasu všeobecného lekára pre deti a dorast a s informovaným súhlasom zákonného zástupcu alebo zástupcu zariadenia.
* miesto trvalého bydliska bude rozhodujúce len vo vzťahu k deťom, pre ktoré bude predprimárne vzdelávanie povinné (spádové ulice). Len tieto deti, pokiaľ doposiaľ nechodili do materskej školy, sa budú prijímať podľa trvalého bydliska (§ 59 a zákona č. 245/2008 Z. z.).
* zanedbávanie riadneho plnenia povinného predprimárneho vzdelávania – v prípade jeho neplnenia, má riaditeľ povinnosť, oznámiť obci a úradu práce, soc. vecí a rodiny túto skutočnosť a do troch mesiacov môže pozastaviť vyplácanie prídavku na dieťa
* podľa § 24, ods. 6 Zákona č. 355/2007 Z.z. v MŠ môže byť umiestnené len dieťa, ktoré je zdravotne spôsobilé na pobyt v kolektíve, neprejavuje príznaky prenosného ochorenia a nemá nariadené karanténne opatrenie.
* Ak sa dieťa nemôže zúčastniť na výchove a vzdelávaní, jeho zákonný zástupca je povinný podľa § 144 ods. 9 školského zákona oznámiť materskej škole bez zbytočného odkladu príčinu jeho neprítomnosti. Za dôvod ospravedlniteľnej neprítomnosti dieťaťa sa uznáva podľa § 144 ods. 10 školského zákona najmä:

- choroba,

- lekárom nariadený zákaz dochádzky do školy,

 - rekonvalescencia alebo vyzdvihnutie dieťaťa z materskej školy pri

 príznakoch ochorenia počas dňa,

 - mimoriadne nepriaznivé poveternostné podmienky,

 - náhle prerušenie premávky hromadných dopravných prostriedkov,

 - mimoriadne udalosti v rodine alebo

 - účasť dieťaťa na súťažiach.

**Vyššie uvedené znamená, že:**

 - ak dieťa nepríde do materskej školy tri dni, jeho neprítomnosť ospravedlňuje zákonný zástupca;

 - ak dieťa chýba viac ako tri po sebe nasledujúce vyučovacie dni z dôvodu ochorenia, vyžadujúceho lekárske vyšetrenie, riaditeľ materskej školy požaduje od zákonného zástupcu potvrdenie od lekára, ktoré je súčasťou ospravedlnenia zákonného zástupcu.

- Ak dieťa nie je prítomné v materskej škole viac ako päť dní z iných dôvodov, napr. že trávi čas so starou mamou alebo ide na dovolenku s rodičmi, je potrebné, aby rodič vopred o tomto informoval riaditeľku MŠ. Pri návrate dieťaťa do materskej školy zákonný zástupca predkladá len písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie, ktoré nesmie byť staršie ako jeden deň (§ 24 ods. 8 zákona č. 355/2007 Z. z.). V takomto prípade zákonný zástupca nepredkladá potvrdenie od lekára.23) Vyhlásenie zákonného zástupcu dieťaťa podľa § 24 ods. 8 zákona č. 355/2007 Z. z. sa vyžaduje z epidemiologických dôvodov kvôli ochrane zdravia ostatných detí v kolektíve.

**Iveta Ryzá, riaditeľka MŠ**